section_heading: Životopis
paragraph_text: Rodio se je u Bačkoj u Taškulu. Predsjedavao je kaptolom u Egeru. Od 1360. do 1366. bio je biskup Srijemske biskupije. Papa Urban V. potvrdio ga je 10. srpnja 1364. godine. Nakon biskupovanja Srijemskom biskupijom premješten je u Sedmogradsku (Transilvaniju, Erdelj). Od 1366. do 1376. obnašao je službu biskupa Erdeljske biskupije. Papa ga je na toj dužnosti potvrdio dvije godine nakon ustoličenja, 28. lipnja 1368. 1376. je godine došao na mjesto biskupa Zagrebačke biskupije. Papu Grgura XI. zamolio je nakon imenovanja da ne mora doći odmah u Zagreb. Papa mu je uslišio molbu i dopustio mu je odgađanje do blagdana Duhova 1377. godine. Zabilježeno je da je biskupijska sinoda 8. studenoga 1377. te godine u Zagrebu održana je u njegovoj izočnosti. Ipak već koncem studenoga u Hazmi osobno je predsjedao skupštini biskupovih plemića-podanika.